
ZAPISNIK 
2. (druge) sjednice Vijeća Mjesnog odbora Trpuci,
održane u četvrtak, 1. srpnja 2021. godine
 s početkom u 21,00 sati


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Ostali radno nazočni: Petar Vukelić, viši stručni suradnik za rad gradskih četvrti i mjesnih odbora i Drago Novoselec, viši stručni referent za rad gradskih četvrti i mjesnih odbora.
Zapisnik vodi: Drago Novoselec, viši stručni referent za rad gradskih četvrti i mjesnih odbora.

Predsjedava Dražen Matin, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. 

Prije početka otvara raspravu te daje na glasovanje zapisnik sa 1. (konstituirajuće) sjednice Vijeća. Zapisnik s 1. (konstituirajuće) sjednice Vijeća usvojen je jednoglasno.

Predsjednik otvara 2. sjednicu te predlaže sljedeći 

DNEVNI RED:

1. Izvješće o akcijama na području Mjesnog odbora Trpuci
1. Prijedlog zaključka o imenovanju novog domara u objektu MS Trpuci
1. Pitanja i prijedlozi

Jednoglasno (5„za“) je usvojen predloženi dnevni red.

/ Prelazi se na rad po dnevnom redu /


Ad 1) Izvješće o akcijama na području Mjesnog odbora Trpuci

Predsjednik Vijeća informira prisutne o realizaciji akcija na području Mjesnog odbora Trpuci putem Plana komunalnih aktivnosti Gradske četvrti Brezovica i Plana malih komunalnih akcija Mjesnog odbora Trpuci.


Ad 2) Prijedlog zaključka o imenovanju novog domara u objektu MS Trpuci

Izvjestitelj je Dražen Matin.
U raspravi sudjeluju: Dražen Matin i Tomislav Maceković.
Vijeće glasa te većinom glasova (3 „za“ i 2 „suzdržana“) donosi sljedeći:


ZAKLJUČAK
o prijedlogu imenovanja novog domara u objektu MS Trpuci


1. Vijeće Mjesnog odbora Trpuci razmotrilo je prijedlog za imenovanje domara u objektu Mjesne samouprave Trpuci, na adresi Donji Trpuci, Trpučanska cesta 28.

2. Vijeće predlaže da se za novog domara imenuje Silvio Ivšan s prebivalištem na adresi Penarka 6, 10 253 Donji Dragonožec.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Pitanja i prijedlozi

Obzirom da nije bilo pitanja niti prijedloga predsjednik Vijeća zaključuje sjednicu.

Sjednica završena u 22,00 sati.


KLASA: 026-02/21-02/1120
URBROJ:251-06-11-812-21-2
Donji Trpuci, 1. srpnja 2021.
  

        Zapisnik vodio 						          Predsjednik Vijeća
                                                                                                      Mjesnog odbora Trpuci
      Drago Novoselec                                                 
  Dražen Matin
                                                                                             
							  
                                                                                                 





